Staljinova nagrada

**Staljinova nagrada** (ruski: *Пре́мия имени Ста́лина*), je bila visoka sovjetska godišnja nagrada, za dostignuća u nauci i umjetnosti koja se dodjeljivala od 1941. do 1954.

## Historija nagrade
Staljinova nagrada osnovana je dekretom Sovjeta narodnih komesara Sovjetskog Saveza - 20. decembra 1939. formalno *u povodu 60 rođendana druga [[Josif Staljin|Josifa Visarionoviča Staljina]]*.
Na samom početku ustanovljeno je 16 nagrada u visini od 100 000 rubalja, koje se dodjeljivane jednom godišnje za doprinos u slijedećim kategorijama za doprinos u nauci i umjetnosti:
* fizika - matematika
* tehnika
* kemija
* biologija 
* agronomija 
* medicina 
* filozofija
* ekonomija
* historija / filologija
* pravo 
* muzika
* slikarstvo
* kiparstvo
* arhitektura
* teatar
* film
Istim dekretom ustanovljena je i nagrada za najbolji **[[izum]]**, i to 10 prvih u iznosu od 100.000, 20 drugih u iznosu od 50.000 i 30 trećih od 25.000 rubalja, kao i nagrada za doprinos vojsci, 3 prve od 100.000 rubalja, 5 drugih od 50.000 rubalja, i 10 trećih od 25.000 rubalja.

Dva mjeseca kasnije 1. februara 1940., dodane su još četiri nagrade za doprinos u književnosti u iznosu od 100.000 rubalja, u kategorijama;
* poezija
* proza
* dramaturgija
* književna kritika

Prve nagrade dodjeljivane 1941. davane su za doprinos u posljednjih 5 godina (od 1935. do 1940.) nakon tog za doprinos u protekloj kalendarskoj godini. Prijedlozi za nagradu dostavljali su se do 15. oktobra, nakon rasprava po odborima i žiriranja odluke o nagradi se objavljivale 1. decembra.

Stvarni cilj dodjeljivanja nagrade bila je motivacija ljudi za proizvodnju što veće (i kvalitetnije) količine ratnog materijala, tako je 1942. nagradu dobio tadašnji predsjednik Akademije nauka - Vladimir Komarov, koji je na čelu tima eksperata ispitao mogućnosti Urala za smještaj i razvoj ratne industrije.

Pored novčanog iznosa dobijala se i plaketa i medalja.

## Nepotpuna lista dobitnika Staljinove nagrade
Prvih nekoliko godina rata, najviše nagrada podobijali su konstruktori oružja, pa je apsolutni rekorder projektant aviona - Sergej Vladimirovič Iljušin koji je dobio nagradu 7 puta. Ali što se tiče tog ni umjetnici nisu stajali loše, - Sergej Prokofjev dobio je nagradu 6 puta, a Dmitrij Šostakovič 4 (1941., 1942., 1950. i 1952.)
; 1941
* Peter Leonidovič Kapica: za fiziku
* Sergej Vladimirovič Iljušin: za konstrukciju aviona
* Grigorij Aleksandrov: za filmove *Cirkus* i *Volga-Volga*
* Nikolaj Asijev: za poemu *Početci Majakovskog*
* Nikolaj Burdenko: za neurokirirgiju
* Isaak Dunajevski: muzika za filmove *Cirkus* i *Volga-Volga*
* Uzeir Hadžibejli: za operu *Ker oghlu*
* Aram Hačaturjan:muzika, za *Violinski koncert u d-molu*
* Nikolaj Mjaskovski:muzika, *21. Simfonija br. 21 u fis-molu opus 51*
* Jurij Šaporin: za kantatu *Na Kulikovu polju*
* Dmitrij Šostakovič: muzika, za *Klavirski kvintet u g-molu opus 57*
* Mihail Aleksandrovič Šolohov: za književnost
* Dmitrij Čečulin: za arhitekturu
* Andrej Kolmogorov: matematika
* Sergej Sobolev: matematika
* Dmitrij Maksutov: za astronomsku optiku
* Vladimir Obručev: za geologiju
* Aleksandar Gerasimov: za sliku *Staljin i Vorošilov u Kremlju*

; 1942
* Aleksandar Aleksandrov: matematika
* Tihon Nikolajevič Hrenikov: muzika *Svinjarka i pastuh* za film Susret u Moskvi
* Dmitrij Šostakovič: *[[7. simfonija (Šostakovič)|7. simfonija]]*
* Simon Džanašja: za gruzijsku ranu historiju
* Ilja Erenburg : za književnost
* Vladimir Komarov: za ekonomiju i geologiju
* Nikolaj Astrov: za Tenk T-60

; 1943
* Muktar Ašhrafi: Simfonija br. 1 *Herojska*
* Aram Hačaturjan: muzika za balet *Gajane*
* Leonid Leonov za književnost
* Sergej Prokofjev: *Klavirska sonata br. 7 B-Dur op.83*
* Visarijon Šebalin: *Gudački kvartet br. 5*
* Lina Štern: za biologiju
* Aleksej Tolstoj: književnost, za roman *Iskušenje*
* Nikolaj Astrov: za Tenk T-70

; 1945
* Sergej Ejzenštejn: za film *[[Ivan Grozni (film)|Ivan Grozni]] (I. dio)*
* Mikola Bašan: književnost, za roman *U danima rata*
* Aleksandar Fadejev: književnost, za roman *Mlada garda*
* Venjamin Kaverin: književnost, za roman *Dva kapetana*

; 1946
* Leo Arnštam: filmski redatelj, za film Glinka
* Emil Giljels: klavirist
* Samuil Fajnberg: *Koncert za klavir br. 2*
* Rejngold Glier: *Koncert za sopran i orkestar*
* Dmitri Kabalevski: *Gudački kvartet br. 2*
* Kara Karajev (sa Gadžijevim): opera *Domovina*
* Aram Hačaturijan: *Simfonija br. 2 u e-molu*
* Tihon Črenikov: muzika za film *U 6 nakon rata*
* Boris Ljatošinski: *Ukrajinski kvartet*
* Vano Muradeli: *Simfonija br. 2*
* Nikolaj Mjaskovski: *Gudački kvartet br. 9 d-molu op.62*
* Gavril Popov: *Simfonija br. 2*
* Sergej Prokofjev: *5. Simfonija – Klavirska sonata br. 8 – Balet Pepeljuga*
* Jurij Šaporin: za oratorij *Legenda o boju za rusku zemlju*
* Andrej Štogarenko: Simfonija *Moja Ukrajina*
* Georgij Sviridov: za *Klavirski trio*
* Vera Panova: književnost, za roman *Drugovi*
* Samuil Maršak: književnost, za roman *Dvanaest mjeseci*
* Perec Markiš: književnost, za roman *Rat*
* Ivan Obreimov: za fiziku
* Nikolaj Rakov: *Violinski koncert br.1 e-molu*
* Dmitrij Maksutoj: za astronomsku optiku

; 1947
* Leo Arnstam: filmski redatelj
* Simon Džanašia: za Gruzijsku historiju
* Sergej Prokofjev: *Sonata br.1 u f-molu opus 80 za violinu i klavir*
* Visarion Šebalin: za kantatu *Moskva*
* Sergej Vasilenko: opera *Mirandolina*
* Vera Panova: književnost, za roman *Ljudi iz Krušilike*

; 1948
* Boris Asafjev: za monografiju *Glinka*
* Boris Barnet: filmski redatelj i glumac
* Ilja Erenburg: književnost
* Rajnhold Glier: *Gudački kvartet br. 4*
* Kara Karajev: za simfonijsku poemu *Lejli i Majnun*
* Anatolij Ribakov: književnost, za roman *Mornarski bodež*
* Nikolaj Bernštajn: za naučni rad *O strukturi pokreta*
* Tihon Sjomuškin: književnost, za roman *Plamen u polarnoj noći*

; 1949
* Fikret Amirov: *Simfonijske mugame br. 1 i 2*
* Aleksandar Arutjunjan: *Kantate za domovinu*
* Dmitrij Kabalevski:Violinski koncert u C-Dur op.48
* Fjodor Gladkov: književnost, za roman *Moje djetinstvo*
* Vera Panova: književnost, za roman *Jasna obala*
* Vasilij Ašajev: književnost, za roman *Daleko od Moskve*
* Mihail Kalašnjikov: za konstrukciju jurišne puške AK-47
* Nonna Mordjukova: glumica, za ulogu u filmu *Mlada garda*
* Anatol Ivanov-Smolenski: za naučni rad *Osnove patofiziologije nervnog sistema*

; 1950
* Grigorij Aleksandrov: za film *Susret na Elbi*
* Rajnhold Glier: *Bročani konjanik*
* Nikolaj Mjaskovski: * Sonata za violončelo br. 2 u a-molu opus 81*
* Dmitrij Šostakovič: *Pjesme šumâ*, muzika za film *Pad Berlina*
* Aleksandar Čajkovski, za roman *Kod nas je već jutro*
* Vladimir Obručev: za geologiju
* Viktor Ambarcumjan i Venjamin Markarjan: za astronomiju

; 1951
* Arno Babadžanjan: *Herojske balade*
* Heinz Barwich: fizika, za suradnju u konstrukciji atomske bombe
* Isaak Dunajevski: muzika za film *Kubanski Kozaci*
* German Galjnin: *Epske pjesme*
* Nikolaj Gricenko: za glumu u filmu *Vitezi zlatne zvijezde*
* Dmitrij Kabalevski: za operu *Taras Buljba*
* Berdi Kerbabajev: književnost, za roman *Iz zemlje bijelog zlata*
* Nikolai Mjaskovski: * Simfonija br. 27 u c-molu opus 85 – Gudački kvartet br. 13 u a-molu opus 86*
* Sergej Prokofjev: oratorij *Čuvari mira*
* Otar Taktakišvili: *Simfonija br. 1 u a-molu*
* Anatolij Ribakov: književnost, za roman *Vođe*
* Jurij Trifonov: književnost, za roman *Studenti*
* Vladimir Beljajev: književnost, za trilogiju *Stara utvrda*
* Aleksi Mačavariani: muzika
* Ding Ling: književnost, za roman *Sunce iznad Sangana*
* Nikolaj Baranski: za ekonomski atlas SSSR-a
* Galina Nikolajeva: za roman *Žetva*
* Rostislav Aleksejev: za konstrukciju ekranoplana
* Nikolaj Astrov: za konstrukciju tenka

; 1952
* Muktar Ašhrafi
* Jurij Šaporin: *Romanse za glas i klavir*
* Dmitrij Šostakovič: *Deset poema prema pjesmama revolucije za zbor - opus 88*
* Andrej Štogarenko: muzika, za simfonijsku svitu *Sjećanja Ukrajinke Lese*
* Otar Taktakišvili: *Koncert za klavir br. 1 u c-molu*
* Lev Teremin: fizika

; 1953
* Manfred Ardenne: fizika, za suradnju u konstrukciji atomske bombe
* Anatolij Aleksandrov: za nuklearnu fiziku
* Pablo Neruda: književnost, za mir

; 1954
* Andrej Saharov: za fiziku 
* Igor Jevgenjevič Tamm: za fiziku 
* Igor Vasiljevič Kurčatov: za fiziku

## Kraj Staljinove nagrade
Nakon smrti Staljina, počela je demotaža njegovog kuta ličnosti, pa je njegova nagrada ukinuta. Umjesto nje je 1966. uvedena Privredna nagrada Sovjetskog Saveza.

Nakon pada u nemilost nagrade su oduzete Lavrentiju Beriji, ali i njegovom sinu Sеrgu Beriji (dobio za konstrukciju raketa) i poznatom fizičaru i disidentu Andreju Saharovu.

## Reference

## Vanjske veze

* 100 великих наград